Նկատի ունենալով շախմատի բարեհաջող ներառումը տարրական դպրոցների առարկայական ծրագրի մեջ, ինչպես նաև Թումոյի և «Այբ» դպրոցի շրջանավարտների ուշագրավ հաջողությունները՝ «Լույսի» մի քանի ուսանողներ նախաձեռներցին ու հավաքվեցին խոստումնալից մի նախագծի շուրջ՝ Code for Armenia («Ծրագրավորում Հայաստանի համար»)։ Նպատակ ունենալով դպրոցականներին օժտել տեխնոլոգիաների ոլորտի գիտելիքով ու հմտություններով՝ նախագծի հեղինակներն առաջարկում են ծրագրավորումը ներառել տարրական դպրոցի առարկայացանկում։ «Երեխաները ոչ միայն կսովորեն համակարգչով աշխատել, այլև կիմանան, թե հենց համակարգիչն ինչպես է աշխատում։ Արդյունքում նրանք կսովորեն համակարգիչն աշխատեցնել տարբեր նպատակներ իրագործելու համար»,- ասում է Սթենֆորդի համալսարանում համակարգչային գիտություն ուսումնասիրող Հայկ Տեփանյանը։